LV
C 235/8
Eiropas Savienības Oficiālais Vēstnesis
3.7.2023.
Lūgums sniegt prejudiciālu nolēmumu, ko 2023. gada 7. martā iesniedza Hoge Raad der Nederlanden (Nīderlande) – X/Staatssecretaris van Financiën (Lieta C-137/23, Alsen (1)) (2023/C 235/11) Tiesvedības valoda – holandiešu Iesniedzējtiesa Hoge Raad der Nederlanden Pamatlietas puses Prasītājs: X Atbildētājs: Staatssecretaris van Financiën Prejudiciālie jautājumi 1) Vai Direktīvas 2003/96/EK (2) 14. panta 1. punkta c) apakšpunkts ir jāinterpretē tādējādi, ka šajā tiesību normā paredzētais atbrīvojums no nodokļa attiecas uz energoproduktiem, par kuriem ir konstatēts, ka tie tiek izmantoti kuģu piedziņai braucienos Savienības ūdeņos – pat ja šādas izmantošanas laikā šie energoprodukti (šajā gadījumā – gāzeļļa) nesatur minimālo nepieciešamā marķiera Solvent Yellow 124 daudzumu –, ja nodokļu iestādēm nav viena vai vairāku pierādījumu, kas liecinātu, ka kuģa īpašnieks vai operators, vai tā pārstāvis uz kuģa (kapteinis) ir iesaistīts tādās darbībās kā akcīzes nodokļa nemaksāšana, ļaunprātīga izmantošana vai izvairīšanās no akcīzes nodokļa maksāšanas par tā glabāto gāzeļļu?
2) Ja atbilde uz pirmo jautājumu ir noliedzoša, vai Direktīvas 2008/118/EK (3) 7. panta 2. punkts ir jāinterpretē tādējādi, ka tad, ja ir konstatēts, ka iekšējo ūdensceļu kuģa bunkurā ir tikai gāzeļļa, kuras izcelsme ir degvielas piegādātājs, kuram ar nodokļu iestāžu atļauju un ar atbrīvojumu no akcīzes nodokļa ir atļauts nodot šo gāzeļļu patēriņam, vienkārši fakts, ka gāzeļļa nesatur minimālo nepieciešamā marķiera Solvent Yellow 124 daudzumu, nozīmē, ka akcīzes nodoklis kļūst iekasējams tikai brīdī, kad šī gāzeļļa ir iepriekš nodota patēriņam saskaņā ar minētās direktīvas 7. panta 2. punkta a) apakšpunktu?
3) Ja atbilde uz otro jautājumu ir noliedzoša un ja tāpēc šajā situācijā ir piemērojams Direktīvas 2008/118 7. panta 2. punkta b) apakšpunkts, vai Savienības tiesībās paredzētais samērīguma princips nepieļauj to, ka akcīzes nodoklis, kas kļuvis maksājams saskaņā ar Direktīvas 2008/118 7. panta 2. punkta b) apakšpunktu, atbilstoši šīs direktīvas 8. panta 1. punkta b) apakšpunktam tiek iekasēts no kuģa kapteiņa, kurš glabā akcīzes preces, pat ja šai personai nebija pamata apšaubīt, ka gāzeļļa tika piegādāta, piemērojot atbrīvojumu no akcīzes nodokļa saskaņā ar Savienības un valsts tiesību aktiem?
4) Vai, atbildot uz trešo jautājumu, ir svarīgi, ka kapteinis savu funkciju veic nevis saskaņā ar darba tiesiskajām attiecībām, bet vienlaikus ir kuģa īpašnieks?
(1) (2) (3)
Šīs lietas nosaukums ir izdomāts.
Tas neatbilst neviena lietas dalībnieka reālajam personvārdam vai nosaukumam.
Padomes Direktīva 2003/96/EK (2003. gada 27. oktobris), kas pārkārto Kopienas noteikumus par nodokļu uzlikšanu energoproduktiem un elektroenerģijai (OV 2003, L 283, 51. lpp.).
Padomes Direktīva 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (OV 2009, L 9, 12. lpp.).
Lūgums sniegt prejudiciālu nolēmumu, ko 2023. gada 9. martā iesniedza Landgericht Ravensburg (Vācija) – TJ, KI, FA/Mercedes-Benz Bank AG, Volkswagen Bank GmbH (Lieta C-143/23, Mercedes-Benz Bank un Volkswagen Bank) (2023/C 235/12) Tiesvedības valoda – vācu Iesniedzējtiesa Landgericht Ravensburg